CELEX: 32007L0041
Language: mt
Date: 2007-06-28 00:00:00
Title: Direttiva tal-Kummissjoni 2007/41/KE tat- 28 ta’ Ġunju 2007 li temenda lil ċertu Annessi għad-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti u l-prodotti tal-pjanti u kontra t-tixrid tagħhom ġewwa l-Komunità

29.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 169/51
            
         DIRETTIVA TAL-KUMMISSJONI 2007/41/KE
   tat-28 ta’ Ġunju 2007
   li temenda lil ċertu Annessi għad-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti u l-prodotti tal-pjanti u kontra t-tixrid tagħhom ġewwa l-Komunità
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti u l-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari l-punti (ċ) u (d) tat-tieni paragrafu ta’ l-Artikolu 14 tagħha,
   Wara li kkonsultat ma’ l-Istati Membri kkonċernati,
   Billi:
   
               (1)
            
            
               Id-Direttiva 2000/29/KE telenka organiżmi li jagħmlu l-ħsara lill-pjanti jew lill-prodotti tal-pjanti u tipprovdi għal ċerti miżuri kontra l-introduzzjoni tagħhom ġewwa l-Istati Membri minn Stati Membri oħra jew minn pajjiżi terzi. Tipprovdi wkoll għar-rikonoxximent ta’ żoni protetti fil-Komunità.
            
         
               (2)
            
            
               Id-Danimarka ġiet rikonoxxuta bħala żona protetta fir-rigward ta’ Cryphonectria parasitica (Murrill) Barr. Wara r-riżultati minn ċertu stħarriġ li sar ġewwa d-Danimarka, d-Danimarka ressqet informazzjoni li wriet li protezzjoni fitosanitarja adegwata kontra s-Cryphonectria parasitica (Murrill) Barr ma teħtieġ li l-istat tad-Danimarka jibqa' bħala żona protetta kontra l-organiżmu u talbet li jiġi rtirat l-istat tagħha bħala żona protetta kontra s-Cryphonectria parasitica (Murrill) Barr Għalhekk, id-Danimarka m’għandhiex tibqa’ tiġi rikonoxxuta bħala żona protetta fir-rigward ta’ dan l-organiżmu ta’ ħsara.
            
         
               (3)
            
            
               Mill-informazzjoni mogħtija mir-Repubblika Ċeka, Franza u l-Italja rispettivament, ir-Repubblika Ċeka, ir-reġjuni ta’ Champagne-Ardenne, Lorraine u Alsace fi Franza u r-reġjun tal-Basilicata fl-Italja għandhom jiġu rikonoxxuti bħala żoni protetti fir-rigward tal-Grapevine flavescence dorée MLO, għaliex dan il-patoġenu mhuwiex preżenti hemmhekk. Għalhekk, għandhom jiġu stabbiliti rekwiżiti speċjali fir-rigward ta’ l-introduzzjoni u l-moviment ġewwa ż-żoni protetti rilevanti tal-materjal propagatur tad-dwieli.
            
         
               (4)
            
            
               L-Annessi II, IV u V tad-Direttiva 2000/29/KE għandu, għalhekk, jiġi emendat skond dan.
            
         
               (5)
            
            
               Il-miżuri pprovduti f'din id-Direttiva huma skond l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DIRETTIVA:
   Artikolu 1
   L-Annesi II, IV u V tad-Direttiva 2000/29/KE huma emendati skond l-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw, sa mhux aktar tard mill-31 ta’ Ottubru 2007, il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi ma’ din id-Direttiva. Għandhom għalhekk jikkomunikaw minnufih lill-Kummissjoni t-test ta’ dawk id-dispożizzjonijiet u t-tabella ta’ korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawk id-dispożizzjonijiet mill-1 ta’ Novembru 2007.
   Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva jew jiġu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, 28 ta’ Ġunju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2006/35/KE (ĠU L 88, 25.3.2006, p. 9).
   
      ANNESS
      
                  1.
               
               
                  Fl-Anness II, Parti B(ċ), punt 0.1, fil-kolonna tal-lemin id-“DK” titħassar.
               
            
                  2.
               
               
                  Fl-Anness II, Parti B(d), il-punt li ġej jiżdied wara l-punt 1:
                  
                              
                                          “2.
                                       
                                       
                                          Grapevine flavescence dorée MLO
                                       
                                    
                           
                              Pjanti tal-Vitis L., esklużi frott u żrieragħ.
                           
                           
                              CZ, FR (Champagne-Ardenne, Lorraine u Alsace), IT (Basilicata)”
                           
                        
            
                  3.
               
               
                  Fl-Anness IV, Parti B, punt 6.3, fil-kolonna tal-lemin id-“DK” titħassar.
               
            
                  4.
               
               
                  Fl-Anness IV, Parti B, il-punt li ġej jiżdied wara l-punt 31:
                  
                              
                                          “32.
                                       
                                       
                                          Pjanti ta' Vitis L., minbarra frott u żerriegħa.
                                       
                                    
                           
                              Mingħajr ħsara għad-dispożizzjonijiet applikabbli għall-pjanti elenkati fl-Anness III(A)(15), IVA(II)17, u IVB21.1, stqarrija uffiċjali li:
                              
                                          (a)
                                       
                                       
                                          il-pjanti oriġinaw u tkabbru fi stabbiliment tal-produzzjoni f'pajjiż fejn il-Grapevine flavescence dorée MLO mhix magħrufa li sseħħ; jew
                                       
                                    
                                          (b)
                                       
                                       
                                          il-pjanti oriġinaw u tkabbru fi stabbiliment tal-produzzjoni f'żona ħielsa mill-Grapevine flavescence dorée MLO stabbilita mill-organizzazzjoni nazzjonali għall-protezzjoni tal-pjanti skond l-istandards internazzjonali rilevanti; jew
                                       
                                    
                                          (ċ)
                                       
                                       
                                          il-pjanti oriġinaw u tkabbru fir-Repubblika Ċeka, Franza (Champagne-Ardenne, Lorraine u Alsace), jew l-Italja (Basilicata); jew
                                       
                                    
                                          (d)
                                       
                                       
                                          Il-pjanti oriġinaw u tkabbru f'post tal-produzzjoni fejn:
                                          
                                                      (aa)
                                                   
                                                   
                                                      ebda sintomu tal-Grapevine flavescence dorée MLO ma ġie osservat fuq il-pjanti mill-istokk oriġinali mill-bidu ta' l-aħħar żewġ ċikli sħaħ ta' veġetazzjoni; u
                                                   
                                                
                                                      (bb)
                                                   
                                                   
                                                      either
                                                      
                                                                  (i)
                                                               
                                                               
                                                                  jew, ebda sintomu ta' Grapevine flavescence dorée MLO ma nstab fuq il-biċċiet tad-dwieli fil-post tal-produzzjoni; jew,
                                                               
                                                            
                                                                  (ii)
                                                               
                                                               
                                                                  il-pjanti jkunu ingħataw trattament bl-ilma misħun ta' mhux inqas minn 50 grad Ċentigrad għal 45 minuta sabiex jeliminaw il-preżenza tal-Grapevine flavescence dorée MLO.”
                                                               
                                                            
                                                
                                    
                           
                              CZ, FR (Champagne-Ardenne, Lorraine u Alsace), IT (Basilicata)
                           
                        
            
                  5.
               
               
                  Fl-Anness V, parti A.II, punt 1.3, it-test huwa sostitwit b'dan li ġej:
                  
                              “1.3.
                           
                           
                              Pjanti li mhumiex frott u żrieragħ ta' l-Amelanchier Med., Chaenomeles Lindl., Cotoneaster Ehrh., Crataegus L., Cydonia Mill., Eriobotrya Lindl., Eucalyptus L'Herit., Malus Mill., Mespilus L., Photinia davidiana (Dcne.) Cardot, Pyracantha Roem., Pyrus L., Sorbus L. u Vitis L.”